**Поўны кавалер ордэна Славы**

Ураджэнец в.Дваранінавічы Кіраўскага раёна Рыгор Мікалаевіч Міткевіч з 1944 г. ваяваў у саставе 1-га Беларускага фронту. Першы раз камандзір сталковага аддзялення вызначыўся 15.08.1944 г. у баях за плацдарм на левым беразе р.Вісла. Яго мужнасць была адзначана 06.02.1945 г. пры фарсіраванні р.Одэр. Засталіся памятнымі і такія даты: 21.4.1945 г. у баі Р.М.Міткевіч выратаваў камандзіра ўзвода,23.04.1945г. ён на чале ўзвода першы дасягнуў лініі абароны праціўніка і адбіў 3 контратакі, 27.04.1945 г. у баі за населены пункт з 5 байцамі знішчыў 18 гітлераўцаў. Пасля вайны працаваў у калгасе «Чырвоны баец». Памёр 18.10.1959 г..